ລມຕ ສຶກສາຄົນໃໝ່ ຂອງກຳປູເຈຍ ປາບປາມ ການລັກກ່າຍ ຂໍ້ສອບເສັງໃນໂຮງຮຽນ (ວີດີໂອພາສາລາວ/ຮຽນພາສາອັງກິດ)
ລມຕ ສຶກສາຄົນໃໝ່ ຂອງກຳປູເຈຍ ປາບປາມ ການລັກກ່າຍ ຂໍ້ສອບເສັງໃນໂຮງຮຽນ. ບັດນີ້ ພວກນັກຮຽນແມ່ນບໍ່ສາມາດ ເອົາໂທລະສັບມືຖື ຫລື ເຄື່ອງຄິດໄລ່ເລກ ເຂົ້າໄປ ໃນຫ້ອງສອບເສັງໄດ້.
ນັກຮຽນກຳປູເຈຍ ຊັ້ນປີທີ 12 ເກືອບ 75 ສ່ວນຮ້ອຍ ບໍ່ຜ່ານການ ສອບເສັງທ້າຍປີ ໃນເດືອນສິງຫາ 2014 ນັ້ນ ເປັນຫຍັງຈຶ່ງວ່າ ມີນັກຮຽນເສັງຕົກຫລາຍແທ້? ເຫດຜົນກໍຄືວ່າ ນະໂຍບາຍໃໝ່ທີ່ ລັດຖະບານວາງອອກ ເມື່ອບໍ່ດົນກ່ອນໜ້ານັ້ນ ເຮັດໃຫ້ນັກຮຽນບໍ່ ສາມາດລັກກ່າຍຂໍ້ສອບເສັງໄດ້ ທ່ານ ຮັງ ຈວນ ນະຣົນ ລັດຖະ ມົນຕີສຶກສາຄົນໃໝ່ ຢາກຍຸດຕິການລັກກ່າຍແລະໂກງ ຢູ່ໃນໂຮງ ຮຽນ ດາຣາມີລາຍລະອຽດກ່ຽວກັບເລື້ອງນີ້ ຈາກລາຍງານຂອງ ພະແນກ ພາສາອັງກິດພິເສດຂອງວີໂອເອ ເວລານັກຮຽນ ຊັ້ນປິີ 12 ຂອງກຳປູເຈຍ ທຳການສອບເສັງທ້າຍປີ ໃນເດືອນສິງຫາ ປີ 2014 ນັ້ນ ມີແຕ່ 26% ເທົ່ານັ້ນ ທີ່ສອບຜ່ານ ລັດຖະມົນຕີສຶກສາຄົນໃໝ່ ໄດ້ອອກຄຳສັ່ງໃຫ້ມີຕຳຫລວດຍາມເພີ້ມຂຶ້ນ ຢູ່ອ້ອມແອ້ມບ່ອນສອບເສັງແຫ່ງຕ່າງໆ ເພື່ອກວດນັກຮຽນ ພວກນັກຮຽນແມ່ນບໍ່ສາມາດເອົາໂທລະສັບມືຖື ຫລື  ເຂົ້າໄປໃນຫ້ອງ ສອບເສັງໄດ້ ພວກນາຍຄູກໍບໍ່ມີໂອກາດທີ່ຈະບອກນັກຮຽນ ຄຳຕອບຕໍ່ຄຳຖາມໃນຂໍ້ສອບ ເສັງ ລັດຖະບານໄດ້ເອົາ ( ເພື່ອສັງເກດເບິ່ງພວກ ສອບເສັງຢ່າງລະມັດລະວັງ ເປັນຫຍັງປີກາຍນີ້ ຈຶ່ງແຕກຕ່າງຈາກປີກ່ອນໆ? ທ່ານ Hang Chuon Naron ເຂົ້າມາຮັບຕຳແໜ່ງລັດຖະມົນຕີສືກສາ ໃນປີ 2014 ເພິ່ນ ຢາກຍຸດຕິ ຫລື ການສໍ້ໂກງຢູ່ໃນບັນດາໂຮງຮຽນ ຂອງກຳປູເຈຍ ເພິ່ນຄິດວ່າ ການປະຕິຮູບດ້ານການສຶກສາແມ່ນມີຄວາມຈຳເປັນ ສຳຫລັບ ການພັດທະນາເສດຖະກິດຂອງກຳປູເຈຍ ທ່ານ Hang ກ່າວວ່າ ພວກນັກຮຽນທີ່ສອບບໍ່ຜ່ານ ແມ່ນໄດ້ຮັບອະນຸຍາດໃຫ້ເຂົ້າສອບ ເສັງໃໝ່ໄດ້ໃນເດືອນຕຸລາຕໍ່ມາ ລັດຖະບານແລະໂຮງຮຽນພະ ຍາຍາມຈະຊ່ວຍພວກນັກຮຽນ ປັບປຸງຄະແນນຂອງເຂົາເຈົ້າໃຫ້ ດີຂຶ້ນ ໃນການສອບເສັງເທື່ອທີສອງນັ້ນ ມີນັກສຶກສາປະມານ ເສັງຜ່ານ ພວກນັກສຶກສາທີ່ທຳການສອບເສັງ ໃນປີ 2015 ຮູ້ວ່າ ພວກເຂົາ ເຈົ້າຈະຕ້ອງໄດ້ຮຽນໜັກ ເພື່ອຈະໄດ້ຄະແນນດີໆເວລາສອບເສັງ ທ້າວລັດຕະນາ ນັກຮຽນປີສຸດທ້າຍ ກ່າວວ່າ ລາວກັບເພື່ອນຮ່ວມ ຫ້ອງຮຽນຮູ້ດີວ່າ ພວກລາວຈະບໍ່ສາມາດໂກງຂໍ້ສອບໄດ້ ລາວເວົ້າວ່າ ເພື່ອທີ່ຈະຮຽນຈົບ ມັດທະຍົມສົມບູນ ແລະເຂົ້າຮຽນຕໍ່ໃນມະຫາວິທະຍາໄລໄດ້ນັ້ນ ພວກລາວຈະຕ້ອງໄດ້ປ່ຽນ ນິໄສຂອງຕົນເອງ ທ້າວລັດຕະນາເວົ້າວ່າ ໃນອະດີດຜ່ານມາ ນາຍຄູບາງຄົນຈະເອົາຂໍ້ສອບໄປຂາຍໃຫ້ພວກນັກຮຽນ ນະໂຍບາຍໃໝ່ ຂອງທ່ານ Hang ມີຮວມທັງເງິນເດືອນຫລາຍຂຶ້ນ ແລະການເຝິກອົບຮົມ ສຳຫລັບພວກນາຍຄູ ເວລານີ້ ພວກນາຍຄູໄດ້ເງິນເດືອນ ສະເລ່ຍເດືອນລະ 550,000 ຫລຽນ ຊຶ່ງເທົ່າກັບປະ ມານ 137 ດອລລ່າເງິນອາເມຣິກັນ ໃນເດືອນພຶດສະພາ ປີ 2015 ນີ້  ຂອງເຂົາເຈົ້າ ຈະເພີ້ມຂຶ້ນເປັນ 650,000 ຫລຽນ ຫລືປະມານ 162 ດອລລ່າ ງົບປະມານໂດຍລວມສຳຫລັບການສຶກສາ ຈະເພີ້ມຂຶ້ນເປັນ 440 ລ້ານດອລລ່າ ການເຝິກອົບຮົມໃໝ່ ຈະຊ່ວຍໃຫ້ ພວກໃຫ້ການສຶກສາ ກໍຄືນາຍຄູ ສາມາດສອນວິທີການນຶກຄິດແບບວິເຄາະວິໃຈ ແລະຄວາມສາມາດ ໃນການແກ້ໄຂບັນຫາ ໃຫ້ພວກລູກສິດໄດ້ ມີຫລາຍໆດ້ານສຳຫລັບ ການປັບປຸງໃຫ້ດີຂຶ້ນໄດ້ຢູ່ໃນໂຮງຮຽນຂອງກຳປູເຈຍ ຢູ່ໂຮງຮຽນປະຖົມ ຕາມປົກກະຕິແລ້ວ ຫ້ອງຮຽນຫ້ອງໜຶ່ງແມ່ນຈະມີລູກສິດຮອດ 46 ຄົນ ຕໍ່ນາຍຄູຄົນ ໜຶ່ງ ຊຶ່ງເປັນ  ນັກຮຽນ-ນາຍຄູ ທີ່ສູງທີ່ສຸດ ຢູ່ນອກເຂດທະວີບອາຟຣິກາ ທະນາຄານພັດທະນາເອເຊຍ The Asian Development Bank ຫລື ADB ແມ່ນເປັນແຫລ່ງທຶນໃໝ່ ສຳຫລັບການປະຕິ ຮູບການສຶກສາຂອງກຳປູເຈຍ ທະນາຄານນີ້ກຳລັງໃຫ້ເງິນກຳ ປູເຈຍ 90 ລ້ານດອລລ່າ ສຳຫລັບໄລຍະ 5 ປີຕໍ່ໜ້າ ເງິນນີ້ ສ່ວນໜຶ່ງແມ່ນຈະຖືກນຳໃຊ້ໃນໂຄງການຕ່າງໆ ເພື່ອຊ່ວຍໃຫ້ ເດັກນ້ອຍສາມາດເຂົ້າຮຽນ ຕໍ່ໄປໄດ້ ເງິນນີ້ຍັງຈະຖືກນຳໃຊ້ ໃນການດຳເນີນຄວາມພະຍາຍາມ ເພື່ອປັບປຸງຄຸນນະພາບ ຂອງການສຶກສານຳ ທ່ານ Sophea Mar ຈາກທະນາຄານ ADB ກ່າວຊົມເຊີຍ ການຕັດສິນໃຈຂອງລັດຖະບານກຳປູເຈຍ ໃນການເພີ້ມທະວີການໃຊ້ຈ່າຍດ້ານການສຶກ ສານັ້ນ ແຕ່ຢ່າງໃດກໍຕາມ ທ່ານເຊື່ອວ່າ ເງິນຈຳນວນນັ້ນແມ່ນຍັງໜ້ອຍເກິນໄປ ການສຶກ ສາແມ່ນໄດ້ສ່ວນແບ່ງຂອງງົບປະມານແຫ່ງຊາດໄປ ແຕ່ພຽງປະມານ 17 ສ່ວນຮ້ອຍເທົ່ານັ້ນ ທ່ານ Sophea ເວົ້າວ່າ “ ການປະຕິຮູບດ້ານການສຶກສາຂອງກຳປູເຈຍ ແມ່ນຕ້ອງການການສະໜັບສະໜຸນ ຈາກ ທຸກໆຄົນ ພວກນັກຮຽນ ພໍ່ແມ່ ລັດຖະບານ ແລະພາກສ່ວນທຸລະກິດ ທັງໝົດນັ້ນກໍແມ່ນ ມີຄວາມຈຳເປັນທີ່ຈະຕ້ອງຊ່ວຍກັນປັບປຸງພວກໂຮງຮຽນ ທັງການສອບເສັງແລະເສດຖະ ກິດ ຈະສະແດງໃຫ້ເຫັນຜົນຂອງມັນ